# HACCP

### от Уикипедия, свободната енциклопедия

HACCP (английски Hazard Analysis ans Critical Control Point), в превод означава "Анализ на опасностите и контрол на критичните точки". Критични точки са тези етапи от производствения цикъл на храните, в които може да се елиминират възможните биологични, химически и физически опасности за човека. НАССР системата се концентрира по-скоро върху предотвратяване възникването на опасностите, отколкото върху изследването на крайния продукт. HACCP системата включва идентифициране на възможните грешки и изготвяне на план за това как да се предотвратят тези грешки.

### [редактиране] История

Принципите на HACCP са формулирани за първи път през 1959 г. за да се гарантира доставката на безопасни храни за астронавтите от NASA. През 70-те концепцията е доразвита като система за контрол на консервираните храни от месната индустрия на САЩ. През 1971г. подходът HACCP е представен на първата Американска Национална Конференция по Защита на Храните. През 1973г. HACCP се прилага към Наредбата за нискокиселинни консервирани храни.

### [редактиране] Принципи на системата НАССР

HACCP системата има 7 основни принципа:

- Анализ на опасностите- на този етап се определят потенциалните опасности, свързани с производството на храните на всички етапи от производството им.
- Определяне на ККТ - Критичните Контролни Точки - Това са точките от производствения процес, в които опасностите могат да бъдат управлявани/контролирани ефективно.
- Определяне на пределни граници за дадените показатели, които трябва да се спазват, за да е сигурно, че ККТ са под контрол. Примерно- минимална и максимална температура в периода на стерилизация или печене, за да се гарантира отстраняването на всякакви опасни микроби.
- Установяване на система за контрол на ККТ чрез наблюдение- Тези процедури определят как и от кого се наблюдават тези показатели (в случая температурата)
- Установяване на коригиращи действия, когато контрола показва, че определена ККТ е извън контрол.
- Установяване на процедури за верификация /проверка/ на системата -Процедурата трябва да бъде редовно проверявана и адаптирана към промените в процеса или продукта.
- Въвеждане на документация, която обхваща всички процедури, както и създаването на записи.

HACCP системата може да бъде разработена като допълваща други управленски системи като ISO 9001:2000.

Взето от „http://bg.wikipedia.org../../../h/a/c/HACCP_c38d.html“.

Категории: Международни стандарти

##### Views

- Статия
- Беседа
- Текуща версия

##### Търсене

##### На други езици

- Deutsch
- English
- Français
- עברית
- Magyar
- Italiano
- 日本語
- Nederlands
- Polski
- Português
- Tiếng Việt